nl az nl nl en fr fy af fr af nl fr af fy nl nl fr ne nl fr fr es af sv en nl af da nl nl en fr af af af pl af en nl en af pt nl af nl en
Verskeie projekte sorg vir sosiale hoogtepunte op ons kalender en help om bykomende inkomstestrome te skep. Dit sluit in:
Ons jaarlikse kermis vind plaas in die begin van November. Die ouers en vriende van ons inwoners asook die publiek word uitgenooi om te kom koop en saamkuier. Die items wat te koop aangebied word, kom hoofsaaklik uit die werkkamers. Dit sluit in houtwerk (speelgoed en meubels), kunshandwerk (versierde duvet- en kussingslope, skinkbordlappies, kaartjies, ens.), naaldwerk (klere, kwilts en huishoudelike artikels), breiwerk (teemussies, serpe, ens.) en eetgoed (suurlemoenstroop, olywe, hoenderpasteie, klein koekies, beskuit, ens.). Daar is ook 'n verskeidenheid boeke, Wit Olifant items, etes, bier en aktiwiteit vir die kinders.
Huis Horison se Somerkermis vind op Saterdag 2 November 2019 vanaf 9:00 by die sentrum plaas. Kom deel in die pret by ons en ondersteun 'n goeie saak.
Cluver Markotter Ing. is Huis Horison se gholfdag se hoof- en naamborg en vind jaarliks by Stellenbosch Gholfbaan plaas.
DATUM: Donderdag, 14 Maart 2019, afslaan vanaf 08:00 - 09:00 en 12:00 - 14:00 op die Stellenbosch Gholfbaan.
Van ons land se top sjefs wat gereeld pryse wen, soos onder meer Maritz Jacob van Longridge Restaurant, George Jardine van Jordan Restaurant, Grégory Czarnecki van Waterkloof Restaurant en Michael Deg van Delaire Graff, span elke jaar saam om ’n unieke koservaring vir ’n beperkte aantal gaste te skep.  Hulle skenk hul tyd, die bestanddele en maak hul restaurante beskikbaar om Huis Horison te ondersteun.
Met geregte wat afgerond word deur uitsoekwyn van die Stellenboschomgewing en musiek deur van ons talentvolle plaaslike musici is dit jaarliks ’n geleentheid sonder weerga.
Die ete word op in September aangebied. Stuur gerus  ‘n e-pos aan Hierdie e-posadres word van Spambotte beskerm. Jy moet JavaScript ontsper om dit te lees.
Ons jaarlikse Kaalvoet rolbalkompetisie is groot pret, en vind op 15 November 2019 plaas. U kan vir 'n e-pos stuur by Hierdie e-posadres word van Spambotte beskerm. Jy moet JavaScript ontsper om dit te lees.
Ons maak en verkoop hoenderpasteie, bobotie, klein koekies en beskuit. Kontak ons om jou bestelling te plaas, by Hierdie e-posadres word van Spambotte beskerm. Jy moet JavaScript ontsper om dit te lees.
Kom koop die produkte wat in ons handwerkkamer en houtwerkkamer gemaak word – soos houtspeelgoed, duvetoortreksels, serpe, kwilts en klere. Weekdae oop van 09:00 – 16:00.
Bootstrap is a front-end framework of Twitter, Inc. Code licensed under Apache License v2.0. Font Awesome font licensed under SIL OFL 1.1.